**Ministru kabineta noteikumu projekts „Grozījumi Ministru kabineta 2011.gada 23.augusta noteikumos Nr.661 „Noteikumi par lidostai uzliekamām sabiedriskas nozīmes pakalpojumu sniegšanas saistībām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par aviāciju” 27.2panta trešā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sabiedriskas nozīmes pakalpojumu sniegšanas saistību uzlikšanas kārtību noteikta regulāro gaisa pārvadājumu apjoma un lidojumu regularitātes nodrošināšanai, ja tas nepieciešams valsts un tās reģionu sasniedzamības un attīstības nodrošināšanai, bet tirgus attiecīgajā jomā nav spējīgs to īstenot, regulē Ministru kabineta 2011.gada 23.augusta noteikumos Nr.661 „Noteikumi par lidostai uzliekamām sabiedriskas nozīmes pakalpojumu sniegšanas saistībām” (turpmāk – MK noteikumi Nr.661). 2014.gada 4.aprīlī ir publicēts Eiropas Komisijas paziņojums „Pamatnostādnes par valsts atbalstu lidostām un aviokompānijām” (turpmāk - 2014.gada Aviācijas pamatnostādnes). Lai izpildītu 2014.gada Aviācijas pamatnostādņu 75.panta (a) apakšpunkta prasības, MK noteikumu Nr.661 2.punkts ir jāpapildina ar nosacījumu, ka sabiedriskas nozīmes pakalpojumu saistības ir spēkā, ja valsts nozīmes civilās aviācijas lidlauka pasažieru skaits arī sabiedriskas nozīmes pakalpojumu sniegšanas saistību līguma darbības laikā nepārsniedz 200 000 gadā. Saeima 2014.gada 2.oktobrī pieņēma likumprojektu „Grozījumi likumā „Par aviāciju””, kas paredz, ka valsts un pašvaldība valsts nozīmes civilās aviācijas lidlaukiem var uzlikt sabiedriskas nozīmes pakalpojumu saistības arī tādu sabiedriski svarīgu funkciju veikšanas nodrošināšanai kā meklēšana un glābšana, civilmilitārās sadarbības atbalsta sniegšana un citu funkciju izpilde un kompensēt ar minēto saistību izpildi saistītos izdevumus. Sākotnēji, lai izpildītu minēto Saeimas uzdevumu MK noteikumu Nr.661 grozījumu projektā (VSS-960) bija ietverta arī tādu sabiedriski svarīgu funkciju veikšanas kā meklēšana un glābšana, civilmilitārās sadarbības atbalsta sniegšana un citu funkciju izpildes kārtība. Ņemot vērā atzinumos paustos iebildumus minēto saistību uzlikšanas kārtību ir mērķtiecīgi izdot kā atsevišķus Ministru kabineta noteikumus. Lai izvairītos no pārpratumiem nodalot divu sabiedriskas nozīmes pakalpojumu sniegšanas uzlikšanas veidu kārtību- pakalpojumu noteikta regulāro gaisa pārvadājumu apjoma un lidojumu regularitātes nodrošināšanai, ja tas nepieciešams valsts un tās reģionu sasniedzamības un attīstības nodrošināšanai, kad tirgus attiecīgajā jomā nav spējīgs to īstenot, no pakalpojumiem tādu sabiedriski svarīgu funkciju veikšanas kā meklēšana un glābšana, civilmilitārās sadarbības atbalsta sniegšana un citu funkciju izpilde nodrošināšanai un ar minēto saistību izpildi saistīto izdevumu kompensācijas kārtību, ir jāprecizē MK noteikumu Nr.661 1.punkta redakciju, norādot, ka minētie noteikumi nosaka kārtību, kādā lidostai uzliekamas sabiedriskas nozīmes pakalpojumu sniegšanas saistības noteikta regulāro gaisa pārvadājumu apjoma un lidojumu regularitātes nodrošināšanai. Bez tam MK noteikumos Nr.661 ir jāveic tehniski grozījumi, lai nodrošinātu to atbilstību Saeimas 2014.gada 2.oktobrī likumā „Par aviāciju” pieņemtajiem grozījumiem, tas ir, MK noteikumu virsrakstā un visā tekstā vārds „lidosta” ir jāaizstāj ar vārdiem „valsts nozīmes civilās aviācijas lidlauks” attiecīgajā locījumā. |
| Lai | Projekta izstrādē iesaistītās institūcijas | Satiksmes ministrija, Liepājas pilsētas dome, SIA „Aviasabiedrība „Liepāja””, Ventspils pilsētas dome, SIA „Ventspils lidosta”.. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts nozīmes civilās aviācijas lidlauki: SIA „Aviasabiedrība „Liepāja”” un SIA „Ventspils lidosta” lidlauks; Liepājas pilsētas dome, Ventspils pilsētas dome. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. Tiesiskais regulējums sabiedrības grupām un institūcijām nemaina tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar. Ar noteikumu projektu tiek tehniski precizēts jau esošais regulējums.  |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 2011.gada 20.decembra Eiropas Komisijas Lēmumam par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (Publicēts ES Oficiālajā Vēstnesī 2012.gada 11.janvārī 2012/21/ES) (turpmāk - EK lēmums 2012/21/ES);Eiropas Komisijas paziņojuma "Pamatnostādnes par valsts atbalstu lidostām un aviokompānijām" (publicēts ES Oficiālajā Vēstnesī 2014.gada 4.aprīlī C 99/03) (turpmāk - 2014.gada Aviācijas pamatnostādnes) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 2014.gada Aviācijas pamatnostādnes |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| EK lēmuma 2012/21/ES 2.panta 1.punkta e) apakšpunkts;2014.gada Aviācijas pamatnostādņu 75.panta (a) apakšpunkts | MK noteikumu Nr.661 2.punkts un noteikumu projekta 3.punkts.  | Tiesību norma izpildīta pilnībā. | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Liepājas pilsētas dome, Ventspils pilsētas dome, SIA „Aviasabiedrība „Liepāja””, SIA „Ventspils lidosta”. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III, IV, V sadaļas 2.tabula un VI sadaļa – projekts šīs jomas neskar.

Satiksmes ministrs A.Matīss

Vīza: valsts sekretārs K.Ozoliņš

07.04.2015 13:00

987

A.Muižnieks 67028209

Arnis.Muiznieks@sam.gov.lv